সোমালিয়া
সোমালিয়া (সোমালি: Soomaaliya, আরবি: الصومال আস্ব্‌স্বূমাল্‌) বা সোমালী যুক্তরাষ্ট্রীয় প্রজাতন্ত্র (সোমালি: Jamhuuriyadda Soomaaliya জামহূরিয়াদ্দা সোমালিয়া, আরবি: جمهورية الصومال الفيدراليةজুম্‌হূরিয়্‌য়ৎ আস্ব্‌স্বূমাল্‌ আল-ফীদিরালিয়হ) উত্তর-পূর্ব আফ্রিকার শৃঙ্গ অবস্থিত একটি দেশ। সোমালিয়ার পশ্চিমে আছে ইথিওপিয়া, উত্তরপশ্চিম দিকে জিবূতী, উত্তরে আদন উপসাগর, পূবদিকে ভারত মহাসাগর এবং দক্ষিণপশ্চিমে কেনিয়া। আফ্রিকা মহাদেশের সকল দেশের মাঝে সোমালিয়ারই সবচেয়ে বিস্তৃত তটরেখা। সোমালিয়ার অধিকাংশ ভূমিরূপ হচ্ছে মালভূমি, সমভূমি ও পাহাড়। সারা বছর জুড়ে উষ্ণ পরিবেশ, মৌসুমি বাতাস ও মাঝে মাঝে বৃষ্টি। সোমালিয়ার রাজধানীর নাম মোগাদিশু। প্রাচীনকালে সোমালিয়া ছিল একটি জরুরি বাণিজ্যিক কেন্দ্র। এই দেশই পুরাতন পুন্ত রাজ্যের সম্ভাব্য স্থান। মধ্যযুগে কয়েকটি শক্তিশালী সোমালী সাম্রাজ্য আঞ্চলিক বাণিজ্যিক ক্ষমতা আয়ত্ত করেছিল। তাদের মধ্যে ছিল আজূরান সলতনৎ, আদল সলতনৎ এবং গেলেদি সলতনৎ। উনবিংশ শতাব্দীর শেষ দিকে ইতালীয় সাম্রাজ্য এসব সোমালী সলতনৎগুলোকে পরাজিত করে, এই অঞ্চলকে দখল করে ফেলে। ইউরোপীয় ঔপনিবেশিক শক্তিগুলি উপজাতীয় স্থানগুলোকে একত্র করে দুটি উপনিবেশ বানায়। সেই দুই উপনিবেশ হচ্ছে ইতালীয় সোমালিয়া ও ইংরেজ সোমালিয়া। তার সাথে সাথে, সোমালিয়ার ভেতর থেকে একদল দরবেশ আন্দোলন।দরবেশরা কয়েক কেল্লাগুলো নির্মাণ করেছিলে। তাদের নির্মাণ কাজের নিয়ৎ ছিল যে তারা তাদের বাদশাহ দীরিয়ে গূরে ও আমীর মোহম্মদ আব্দুল্লাহ হাসানের জন্য শাসন করবার ব্যবস্থা করে দিত। দরবেশরা বিশ বছর লড়াই করেছিল ইতালীয়, বিলাতী ও হাবশীদের বিরুদ্ধে কিন্তু ১৯২০ সালে তারা পরাজিত হলেন। তারপর ইতালী সোমালিয়ার উত্তরপূর্ব, মধ্যম ও দক্ষিণ অঞ্চলগুলোর পরিপূর্ণ ক্ষমতা পেলো।